8. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ1/2558 της 10 Μαρτ./4 Μαΐου  1974  (ΦΕΚ Β΄ 472) Περί πωλήσεως αρτοσκευασμάτων, αναψυκτικών κλπ. υπό περιπτερούχων. Έχοντες υπ’ όψει: 1.Τον Α.Ν. 2520/1940 «περί Υγειονομικών Διατάξεων». 2.Το Ν.Δ. 1044/71 «περί τροποποιήσεως, συμπληρώσεως και αντικαταστάσεως διατάξεων του Α.Ν. 1324/49 περί προστασίας και αποκαταστάσεως αναπήρων κλπ.». 3.Την υπ’ αριθ. Γ1/1502 ΦΕΚ Β΄ 239/1974 Υγειονομικήν Διάταξιν «περί τρόπου συσκευασίας και πωλήσεως κουλουρίων». 4.Την υπ’ αριθ. Γ1/5665/73 ΦΕΚ Β΄ 624/73 Υγειονομικήν Διάταξιν «περί τροποποιήσεως και συμπληρώσεως των άρθρ. 2 και 3 της υπ’ αριθ. Ε1γ/4040/63 Υγ. Διατάξεως. 5.Την υπ’ αριθ. 1022/216/13.3.74 αίτησιν της Εθνικής Γενικής Συνομοσπονδίας Αναπήρων και θυμάτων Πολέμου, αποφασίζομεν: 1.Επιτρέπομεν εις του αναπήρους περιπτερούχους από 1 Απριλίου μέχρι 30 Σεπτ. 1974, την πώλησιν των κάτωθι ειδών 30 Σεπτ. 1974, την πώλησιν των κάτωθι ειδών συσκευασμένων και προερχομένων εκ νομίμως λειτουργούντων εργοστασίων ή εργαστηρίων, και διατηρουμένων κατά τρόπον εξασφαλίζοντα απλύτως ταύτα συμφώνως προς τους Υγειονομικούς όρους συντηρήσεως και Υγιεινής και υπό την προϋπόθεσιν ότι η πώλησις αυτών δεν αντίκειται εις άλλην γενικήν ή ειδικήν διάταξιν των Υπουργείων Εθνικής Αμύνης και Δημοσίας Τάξεως. α)Καραμελοειδών προϊόντων εντός αδιαβρόχων θηκών. β)Παγωτών τυποποιημένων. γ)Εμφιαλωμένων αναψυκτικών ποτών (λεμονάδων, πορτοκαλάδων κλπ.). Εφ’ όσον ταύτα προσφέρονται δι’ ειδικών ατομικών καλαμίσκων (αναρροφητήρων) η δε ψύξις επιτυγχάνεται εις Ψυγεία. Οι ατομικοί καλαμίσκοι δια την αναρρόφησιν αναψυκτικών να είναι περιτυλιγμένοι αυτοτελώς έκαστος εντός κλειστής αδιαβρόχου θήκης και αποστειρωμένοι συμφώνως προς την υπ’ αριθ. Γ1/ 18670/69 Υγειονομικήν Διάταξιν. 2.Απαγορεύεται η υπό των περιπτερούχων πώλησις ειδών ευαλοιώτων ή απαιτούντων ειδικήν συντήρησιν (σάντουϊτς, αλλαντικών, τυροπιττών κλπ.). 3.Τα προς πώλησιν είδη θα ευρίσκωνται εντός χώρου του περιπτέρου και ουχί έξωθεν αυτού. Εις περίπτωσιν καθ’ ην τούτο δεν καθίσταται δυνατόν, λόγω ελλείψεως χώρου, διαπιστουμένου υπό των αρμοδίων Υγειονομικών Οργάνων, δύναται εφ’ όσον δεν αντίκειται εις διάταξιν τινά ετέρας αρχής (Αστυνομικής, Τουριστικής κλπ.) να τοποθετηθή μικρόν ηλεκτρικόν ψυγείον εντός του περιπτέρου, δια την πώλησιν τυποποιημένων παγωτών και αεριούχων ποτών, εν επαφή επί μιας των πλαγίων πλευτών τούτου. 4.Η άδεια αυτή δίδεται μόνον δια το ως άνω χρονικόν διάστημα. Η ισχύς της ανωτέρω αποφάσεως παρετάθη υπό τους αυτούς όρους και προϋποθέσεις, δια τας θερινάς περιόδους, ήτοι από 1 Απριλίου έως 30 Σεπτεμβρίου, ως ακολούθως: α)Δια την περίοδον 1975 (απόφ. Γ1/743 της 11/20 Φεβρ. 1975, ΦΕΚ Β΄ 203). Β)Δια την περίοδον 1976 (απόφ. Γ1/1035 της 23 Φεβρ./9 Μαρτ. 1976, ΦΕΚ Β΄ 321). 